
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 201 

22 Μαίου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ίδρυση μόνιμου Καταφυγίου Αγριας Ζωής σε τμή¬ 
μα των βορειοανατολικών κλιτύων της κορυφής 
«Σβουριχτή» των Λευκών Ορέων του Νομού Χα¬ 
νιών της Περιφέρειας Κρήτης. 1 

Κήρυξη ως αναδασωτέας έκτασης εμβαδού 236,00 
τ.μ. στη θέση «Πολυλίμνιο» Δημοτικού Διαμερίσμα¬ 
τος Χαραυγής, Δήμου Βουβράδος, Νομού Μεσση¬ 
νίας. 2 

Κήρυξη ως αναδασωτέας έκτασης εμβαδού 4.645 τ.μ. 
στη θέση «Μόρτιζα - Τσέπι» Περιφέρειας Δ.Δ. Πα¬ 
ραδείσιου, Δήμου Μαρμαρίου, Νομού Εύβοιας.... 3 


ΑΠΟΦΑΣΕΙ Σ 

Αριθμ. 1814 (1) 


Ίδρυση μόνιμου Καταφυγίου Άγριας Ζωής σε τμήμα των 
βορειοανατολικών κλιτύων της κορυφής «Σβουριχτή» 
των Λευκών Ορέων του Νομού Χανιών της Περιφέ¬ 
ρειας Κρήτης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1. Τις διατάξεις του ν. 2218/1994 (ΦΕΚ 90Α') «Ίδρυση 
Νομαρχιακής Αυτοδιοίκησης, τροποποίηση διατάξεων 
για την Πρωτοβάθμια Αυτοδιοίκηση κ.λ.π.», όπως αυτές 
συμπληρώθηκαν με τις διατάξεις του ν. 2240/1994 (ΦΕΚ 
153Α'), «Συμπλήρωση διατάξεων για τη Νομαρχιακή Αυ¬ 
τοδιοίκηση κ,λπ.». 

2. Τις διατάξεις του ν. 2503/1997 (ΦΕΚ 107/Α') Διοίκηση, 
Οργάνωση, Στελέχωση της Περιφέρειας κ.λπ. 

3. Τις διατάξεις του ν.δ. 86/1969 «Περί Δασικού Κώ- 
δικος». 

4. Το άρθρο 57, τροποποίηση και συμπλήρωση δι¬ 
ατάξεων του ν.δ. 86/1969 «Δασικός Κώδιξ» (ΦΕΚ 7Α'), 
του ν. 2637/1998 «Σύσταση Οργανισμού Πιστοποίησης 
κ,λπ.», (ΦΕΚ 200Α'/1996), με το οποίο τροποποιήθηκαν 
τα άρθρα 253 και 254 του ν.δ. 86/1969, όπως αυτά αντι- 
καταστάθηκαν από τα άρθρα 3 και 4 του ν. 177/1975 
(ΦΕΚ 205Α'). 

5. Τις διατάξεις του ν.δ. 996/1971 «Περί αντικαταστά- 
σεως και συμπληρώσεως διατάξεων τιμών του νομο¬ 


θετικού διατάγματος 86/1969 «Περί Δασικού Κώδικος» 
και κωδικοποιήσεως των ν.δ. 871/1971 και 919/1971 (ΦΕΚ 
Α/192/1971)». 

6. Τις διατάξεις του ν.δ. 117/1975 «Περί αντικαταστάσε- 
ως και συμπληρώσεως διατάξεων τιμών του νομοθετι¬ 
κού διατάγματος 86/1969». 

7. Τις διατάξεις της Διεθνούς Σύμβασης της Βέρ¬ 
νης, όπως κυρώθηκε με το ν. 1335/1983 «Κύρωση Δι¬ 
εθνούς Σύμβασης για διατήρηση της άγριας ζωής και 
του φυσικού περιβάλλοντος της Ευρώπης» (ΦΕΚ 32/ 
Α714.3.1983). 

8. Τις διατάξεις της Σύμβασης για τη βιολογική ποι¬ 
κιλότητα, όπως κυρώθηκε με το ν. 2204/1994, «Κύρωση 
Σύμβασης για τη βιολογική ποικιλότητα» και ιδίως τις 
διατάξεις του άρθρου 8 αυτής (ΦΕΚ 59/Α715.4.1994). 

9. Τις διατάξεις της κοινής υπουργικής απόφασης «Κα¬ 
θορισμός μέτρων και διαδικασιών για τη διατήρηση των 
φυσικών οικοτόπων» (ΦΕΚ 1289/28.12.1998), με την οποία 
ενσωματώθηκε στο Εθνικό Δίκαιο η οδηγία 92/43/Ε.Ο.Κ. 
«για τη διατήρηση των φυσικών οικοτόπων καθώς και 
της άγριας πανίδας και χλωρίδας» και η οδηγία 97/62/ 
ΕΚ. του Συμβουλίου της 27.10.1997 για την τεχνική και 
επιστημονική αναπροσαρμογή της οδηγίας 92/43/Ε.Ο.Κ. 
«για τη διατήρηση των φυσικών οικοτόπων καθώς και 
της άγριας πανίδας και χλωρίδας». 

10. Την υπ’ αριθμ. 414985/29.11.1985 (ΦΕΚ 757/Β718.12.1985) 
κοινή απόφαση των Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα Διαχείρισης 
της άγριας πτηνοπανίδας» όπως αυτή τροποποιήθηκε 
με τις υπ’ αριθμ. 366599/16.12.1996 (ΦΕΚ 1188/Β731.12.1990) 
και 294283/23.12.1997 (ΦΕΚ 68/Β74.2.1998) κοινές αποφά¬ 
σεις των Υπουργών Εθνικής Οικονομίας και Γ εωργίας. 

11. Την υπ’ αριθμ. 89880/1506/31.3.2000 εγκύκλιο του 
Γενικού Διευθυντή Δασών και Φ.Π. περί «Καταφυγίων 
Αγριας Ζωής». 

12. Την τελική έκθεση του προγράμματος ΟΒΕΤΑΡίΑΝΤ 
(Πιλοτικό Δίκτυο «Μικρο-Αποθεμάτων Φυτών» στη Δυτι¬ 
κή Κρήτη) του προγράμματος ΙΙΡΕ (04ΝΑΤ.ΘΒ.000104) 
στο οποίο μετείχε ως εταίρος η Περιφέρεια Κρήτης 
(Διεύθυνση Δασών Χανιών). 

13. Την από 12.11.2007 εισήγηση - αίτημα, των Κ. Θά- 
νου, Α. Νικολαΐδη, Β. Κασιωτάκη και Ε. Μαριά, μελών 
της Συμβουλευτικής Επιτροπής του προγράμματος 
ΟΒΕΤΑΡίΑΝΤ της πρωτοβουλίας Ι_ΙΡΕ, περί τροποποί¬ 
ησης υφιστάμενων και δημιουργίας νέων Καταφυγίων 

Άγριας Ζωής στο Νομό Χανιών, σύμφωνα με τα πορίσμα¬ 
τα του προαναφερθέντος προγράμματος ΟΒΕΤΑΡΕΑΝΤ. 
Η εν λόγω εισήγηση, διαβιβάστηκε στη Διεύθυνση Δα¬ 
σών Χανίων με το υπ’ αριθμ. 1960/27.12.2007 έγγραφο 
της Διεύθυνσης Δασών της Περιφέρειας Κρήτης. 

14. Το γεγονός ότι εντός των ορίων του θεσμοθε¬ 
τούμενου Καταφυγίου Αγριας Ζωής κείται ο μοναδικός 
πληθυσμός στενοενδημικού φυτικού είδους και είδους 
προτεραιότητας της οδηγίας 92/43 ΕΟΚ, όπως αναφέ- 
ρεται παρακάτω. 

15. Τη σύμφωνη γνώμη και τη προφορική εισήγηση 
του αρμοδίου τμήματος και της Διευθύντριας Δασών, 
αποφασίζουμε: 

1. Κηρύσσουμε μόνιμο καταφύγιο άγριας ζωής έκτασης 
52.438 τ.μ. που κείται σε τμήμα των βορειοανατολικών 
κλιτύων της κορυφής «Σβουριχτή» των Λευκών Ορέων 
του Νομού Χανίων της Περιφέρειας Κρήτης, σε υψόμε¬ 
τρο μεταξύ 2.220 και 2.360 μ. Η συγκεκριμένη έκταση 
περιλαμβάνει το μοναδικό πληθυσμό του στενοενδη- 
μικού φυτικού είδους και είδους προτεραιότητας της 
οδηγίας 92/43 ΕΟΚ, Νοροία εράαοίοΐίοα. 

2. Η έκταση του θεσμοθετούμενου καταφυγίου άγριας 
ζωής, όπως αυτή απεικονίζεται στα θεωρημένα από τη 
Διεύθυνση Δασών Χανίων: α) απόσπασμα χάρτη προσα¬ 
νατολισμού κλίμακας 1:50.000 και β) απόσπασμα χάρτη 
αποτύπωσης σε κλίμακα 1:5.000 που επισυνάπτονται 
στην παρούσα, οριοθετείται ενδεικτικά με σταθερά, σι¬ 
δηρά ορόσημα επί του εδάφους σε περίμετρο 1.188 μ. 

3. Εντός του καταφυγίου άγριας ζωής απαγορεύε¬ 
ται η Θήρα κάθε θηράματος και κάθε είδους άγριας 
πανίδας η σύλληψη κάθε είδους της άγριας πανίδας 
για μη ερευνητικούς σκοπούς, η καταστροφή κάθε εί¬ 
δους ζώνης με φυσική βλάστηση, η καταστροφή των 
ζωντανών φυτοφρακτών, η αμμοληψία, η αποστράγ¬ 
γιση και αποξήρανση ελωδών εκτάσεων, η ρύπανση 
των υδατικών πόρων και η ένταξη έκτασης καταφυγίου 
άγριας ζωής σε πολεοδομικό ή ρυμοτομικό σχεδίασμά. 
Η εκτέλεση έργων ή εργασιών και ιδίως, αλιευτικό 
έργα, έργα αναδασμού, τουριστικές και βιομηχανικές 
εγκαταστάσεις, κατασκηνώσεις λατομεία, μεταλλεία 


και δρόμοι εκτελούνται αφού προηγουμένως έχει υπο¬ 
βληθεί μελέτη περιβαλλοντικών επιπτώσεων τύπου Α' 
και έχει χορηγηθεί έγκριση περιβαλλοντικών όρων. Κατ’ 
εξαίρεση επιτρέπεται η σύλληψη ειδών της άγριας πα¬ 
νίδας και, η μεταφορά τους προς εμπλουτισμό άλλων 
καταλλήλων περιοχών μόνον από τη Δασική Υπηρεσία. 
Με απόφασή μας, που θα δημοσιευθεί στην Εφημερίδα 
της Κυβερνήσεως, μπορεί να απαγορευτεί ή να τεθούν 
όροι ή περιορισμοί στην άσκηση της αλιείας, γεωργίας, 
βοσκής, υλοτομίας, χρήσης των φυτοπροοτατευτικών 
προϊόντων και της συλλογής και κοπής αρωματικών, 
βαφικών, στην άσκηση της αλιείας, γεωργίας βοσκής, 
υλοτομίας, χρήσης των φυτοπροοτατευτικών προϊό¬ 
ντων και της συλλογής και κοπής αρωματικών, βαφικών, 
αρωματικών, μελισσοκομικών και ανθοκομικών - διακο- 
σμητικών φυτών για εμπορικούς σκοπούς. 

4. Η τήρηση της παρούσης ανατίθεται στα όργανα 
της Δασικής Υπηρεσίας, της Ελληνικής Αστυνομίας, της 
Αγροφυλακής τους δημοτικούς και κοινοτικούς υπαλλή¬ 
λους (άρθρο 289 παρ. 1 ν.δ. 86/1969) και τις Κυνηγετικές 
Οργανώσεις οι δε παραβάτες τιμωρούνται με τις ποινές 
που προβλέπονται από τις διατάξεις της βασικής Νομο¬ 
θεσίας (παρ. 9 και 18 του αρθρ. 287 ν.δ. 86/1969 και της 
υπ’ αριθμ. 414985/29.11.1985 (ΦΕΚ 757/Β718.12.1985) κοινής 
απόφασης των Υφυπουργού Εθνικής Οικονομίας και 
Αναπληρωτή Υπουργού Γεωργίας «Μέτρα διαχείρισης 
της άγριας πτηνοπανίδας», όπως αυτή τροποποιήθηκε 
και ισχύει σήμερα). 

5. Από τις διατάξεις της παρούσας απόφασης δεν 
προκαλείται δαπάνη σε βάρος του Κρατικού Προϋπο¬ 
λογισμού. 

6. Η ισχύς της παρούσας άρχεται από της δημοσιεύ- 
σεώς της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χανιά, 11 Μαρτίου 2009 

Ο Γενικός Γραμματέας Περιφέρειας 
ΣΕΡΑΦΕΙΜ ΤΣΟΚΑΣ 

■■ Μέτρα 


Προβολή: Εγκάρσια Μερκατορική 

Ελλειψοειδές: 6Π8 1980 

Γεωδαιτικό Σύστημα Αναφοράς (ΟθΙυΓΠ): 

Η Μέτρα 


Προβολή: Εγκάρσια Μερκατορική 
Ελλειψοειδές: <3Κ5 1980 
Γεωδαιτικό Σύστημα Αναφοράς (ΟοΙυιη): 

Ελληνικό Γεωδαιτικό Σύστημα Αναφοράς 1987 (ΕΓΣΑ'87) 

Αριθμ. 1707 (2) 

Κήρυξη ως αναδασωτέας έκτασης εμβαδού 236,00 τ.μ. 
στη θέση «Πολυλίμνιο» Δημοτικού Διαμερίσματος Χα¬ 
ραυγής, Δήμου Βουβράδος, Νομού Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του π.δ. 51/1987 «Καθορισμός των Πε¬ 
ριφερειών της Χώρας για το σχεδίασμά κ.λπ. της Περι¬ 
φερειακής Ανάπτυξης» 

2. Τις διατάξεις των άρθρων 1 παρ. 1 και 2, 2 παρ. 1 εδ. 
δ', 5 παρ. 3Β, 6 παρ. 7 και 7 παρ. 2 του ν. 2503/1997 «Δι¬ 
οίκηση, Οργάνωση, Στελέχωση της Περιφέρειας κ.λπ.». 

3. Τις διατάξεις των άρθρων 24 παρ.1 και 117 παρ. 3 
του Συντάγματος. 

4. Τις διατάξεις του ν. 998/1979 «περί προστασίας των 
δασών κ.λπ.» και ειδικότερα: 

α) του άρθρου 41 παρ. 1, 

β) του άρθρου 38 παρ. 1. 

5. Τις διαταγές του Υπουργείου Γεωργίας: 

α) 160417/1180/8.7.1980, 

β) 182447/3049/24.9.1980. 

6. Τ ις διατάξεις του ν. 3208/2003. 

7. Την υπ’ αριθμ. 2864/8.4.2009 πρόταση του Δασαρ¬ 
χείου Καλαμάτας περί κηρύξεως αναδασωτέας, της 
αναφερομένης στο θέμα έκτασης, αποφασίζουμε: 

Κηρύσσουμε ως αναδασωτέα, με σκοπό την προστα¬ 
σία για την επαναδημιουργία της δασικής βλάστησης 
αποτελούμενης από είδη αείφυλλων πλατύφυλλων, 


(σχίνο, πουρναριού και αγριελιάς), που καταστράφηκε 
από πυρκαγιά στις 5.3.2008 τη δημόσια δασική έκταση, 
εμβαδού διακοσίων τριάντα έξι τ.μ., (236,00 τ.μ.), που 
βρίσκεται στη θέση «Πολυλίμνιο» Δημοτικού Διαμερί¬ 
σματος Χαραυγής, Δήμου Βουβράδος, Νομού Μεσσηνί¬ 
ας, προσδιορίζεται από τα σημεία: Α, Β, Γ, Δ και Α και 
έχει όρια: 

Ανατολικά: Με δημόσια δασική έκταση, 

Δυτικά: Με αγροτική οδό, 

Βόρεια: Με δημόσια δασική έκταση, 

Νότια: Με δημόσια δασική έκταση, 
όπως φαίνεται στο συνημμένο διάγραμμα κλίμακας 
1:1000 που συντάχθηκε από το Δασοπόνο του Δασαρ¬ 
χείου Καλαμάτας Κυριάκο Πίκουλα και εντοπίζεται στο 
απόσπασμα Φύλλο Χάρτου «Κορώνης» κλίμακας 1:50.000 
της Γ.Υ.Σ. και αποτελεί αναπόσπαστο μέρος της από¬ 
φασης αυτής. Προβλέπεται φυσική αναγέννηση της 
δασικής βλάστησης που καταστράφηκε. 

Από την εφαρμογή των κανονιστικών διατάξεων της 
απόφασης αυτής δεν προκαλείται δαπάνη σε βάρος 
του κρατικού προϋπολογισμού σύμφωνα με το άρθρο 
90 του π.δ. 63/2005 «κωδικοποίηση της νομοθεσίας για 
την Κυβέρνηση και τα Κυβερνητικά όργανα» (ΦΕΚ 98 
Α722.4.2005). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 12 Μάίου 2009 

Ο Γ ενικός Γ ραμματέας Περιφέρειας 
ΝΙΚΟΣ Κ. ΑΓΓΕΛΟΠΟΥΛΟΣ 




ΤΟΠΟΓΡΑΦΙΚΟ ΔΙΑΓΡΑΜΜΑ 

Αριθμ. 1785 (3) 

Κήρυξη ως αναδασωτέας έκτασης εμβαδού 4.645 τ.μ. 
στη θέση «Μόρτιζα - Τσέπι» Περιφέρειας Δ.Δ. Παρα¬ 
δείσιου, Δήμου Μαρμαρίου, Νομού Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 24 παρ. 1 και 117 παρ. 3 
του Συντάγματος. 

2. Τις διατάξεις του ν. 2503/1997 «Διοίκηση, οργάνω¬ 
ση, στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107 Α'). 

3. Τις διατάξεις του ν. 998/1979 «Περί προστασίας των 
δασών και των δασικών εν γένει εκτάσεων της χώρας» 
(ΦΕΚ 289 Α') όπως τροποποιήθηκαν με το ν. 3208/2003 
(ΦΕΚ 303 Α') και συγκεκριμένα: 

α) του άρθρου 41 παρ. 1, 

β) του άρθρου 38 παρ. 1. 

4. Τις διαταγές του Υπουργείου Αγροτικής Ανάπτυξης 
και τροφίμων: 

α) 160417/1180/8.7.1980, 

β) 182447/3049/24.9.1980. 

5. Την υπ’ αριθμ. 2594/31.5.2007 (ΦΕΚ Β'/957/14.6.2007) 
απόφαση του Γεν. Γραμματέα Περιφέρειας Στερεός 
Ελλάδας που αναφέρεται στην παροχή εξουσιοδότη¬ 
σης του δικαιώματος υπογραφής «Με εντολή Γενικού 
Γραμματέα» στους Προϊσταμένους των Δασικών Υπη¬ 
ρεσιών, όπως εξακολουθεί να ισχύει με την υπ’ αριθμ. 
11090/1073/11.2.2009 όμοια (ΦΕΚ Β'/346/26.2.2009). 

6. Την υπ’ αριθμ. 1257/15.4.2009 πρόταση του Δασαρχεί¬ 
ου Αλιβερίου από την οποία προκύπτει ότι η έκταση που 
αναφέρεται στο θέμα είχε κατά το χρόνο καταστροφής 
της, που έγινε από παράνομη εκχέρσωση - διάνοιξη 
δασόδρομου, για τη ειτουργία παράνομου λατομείου, 
κατά το μήνα Δεκέμβριο 2008, δασικό χαρακτήρα κατά 
την έννοια του άρθρου 3 παρ. 2 του ν. 998/1979, όπως 


τροποποιήθηκε με το άρθρο 1 του ν. 3208/2003 καλυ¬ 
πτόμενη από αείφυλλα πλατύφυλλα (πουρνάρια, ρείκια, 
αγριελιές) σε ποσοστό 70% και ως εκ τούτου επιβάλ¬ 
λεται η κήρυξη της ως αναδασωτέας. 

7. Την υπ’ αριθμ. 1918/27.4.2009 αναφορά και σύμφωνη 
γνώμη της Διεύθυνσης Δασών Ν. Εύβοιας, αποφασί¬ 
ζουμε: 

Κηρύσσουμε αναδασωτέα τη δημόσια δασική έκταση 
εμβαδού 4.645 τ.μ. στη θέση « Μόρτιζα - Τσέπι» Περιφέ¬ 
ρειας Δ.Δ. Παραδείσιου, Δήμου Μαρμαρίου, του Νομού 
Εύβοιας, με σκοπό αφενός μεν τη διατήρηση του δα¬ 
σικού της χαρακτήρα, ώστε να αποκλειστεί η διάθεση 
της για άλλο προορισμό αφ’ετέρου δε την επαναδημι- 
ουργία της δασικής βλάστησης με φυσική ή τεχνητή 
αναγέννηση. 

Προσδιορίζεται από τα στοιχεία: 1-2-3-4-5- ... -41-42- 
43-44-1 όπως φαίνεται στο συνημμένο διάγραμμα το 
οποίο αποτελεί αναπόσπαστο μέρος της αποφάσεως 
αυτής και έχει όρια: 

Ανατολικά: Με δημόσια δασική έκταση. 

Δυτικά: Με αγροτική έκταση. 

Βόρεια: Με δημόσια δασική έκταση. 

Νότια: Με δημόσια δασική έκταση. 

Η απόφαση αυτή ισχύει από της κοινοποιήσεώς της 
αρμοδίως και προ της δημοσιεύσεώς της στην Εφημε¬ 
ρίδα της Κυβερνήσεως (άρθρο 37 ν. 3200/1955 ). 

Επιτρέπεται υποβολή κατ’ αυτής αίτησης ακύρωσης 
στο Σ.τ.Ε. μέσα σε προθεσμία εξήντα (60) ημερών, που 
αρχίζει από την επομένη της δημοσίευσης της (άρθρο 
46 π.δ. 18/1989). 

Από τις διατάξεις της απόφασης αυτής δεν προκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λαμία, 5 Μαΐου 2009 

Με εντολή Γ ενικού Γ ραμματέα Περιφέρειας 
Ο Διευθυντής Δασών 

ΑΝΔΡΕΑΣ ΠΑΠΑΝΔΡΕΟΥ 

